Babelscape/SREDFM huggingface dataset:
Τζάκομο ντάλα Τόρε

Ο Αδελφός Τζάκομο ντάλα Τόρε ντελ Τέμπιο ντι Σανγκουινέτο ("Fra Giacomo dalla Torre del Tempio di Sanguinetto", 9 Δεκεμβρίου 1944 – 29 Απριλίου 2020) ήταν ο 80ός Πρίγκιπας και Μέγας Άρχων του Κυρίαρχου Στρατιωτικού Τάγματος της Μάλτας. Εξελέγη από το Ολοκληρωτικό Συμβούλιο της Επικρατείας στις 2 Μαΐου 2018 και πήρε τον όρκο του γραφείου στις 3 Μαΐου 2018. Ο πλήρης τίτλος του ήταν "Ανώτερη Υψηλότητα Αδελφός Τζάκομο ντάλα Τόρε ντελ Τέμπιο ντι Σανγκουινέτο, Πρίγκιπας και Μέγας Άρχων του Κυρίαρχου Στρατιωτικού Τάγματος των Ιωαννιτών του Αγίου Ιωάννου της Ιερουσαλήμ, της Ρόδου και της Μάλτας, Πιο Ταπεινός προστάτης των Φτωχών του Ιησού Χριστού".
Μαργαρίτα της Σκωτίας, Δελφίνη της Γαλλίας

Η Μαργαρίτα της Σκωτίας, Δελφίνη της Γαλλίας (γαλ.: "Marguerite d'Ecosse", Περθ, 25 Δεκεμβρίου 1424 - 16 Αυγούστου 1445) δελφίνη της Γαλλίας ως πρώτη σύζυγος του μελλοντικού Λουδοβίκου ΙΑ΄ της Γαλλίας ήταν μεγαλύτερη κόρη και παιδί του Ιακώβου Α΄ της Σκωτίας και της Ιωάννας Μπωφόρ. Η Μαργαρίτα παντρεύτηκε σε ηλικία 11 ετών τον δελφίνο και διάδοχο του Γαλλικού θρόνου Λουδοβίκο, ο γάμος ήταν πολύ ατυχής και η ίδια πέθανε πρόωρα σε ηλικία 20 ετών από πυρετό.
Ουχούρου Κενυάτα

ο Ουχούρου Κενυάτα (Uhuru Muigai Kenyatta, 26 Οκτωβρίου 1961-) είναι Κενυάτης πολιτικός και ο τέταρτος πρόεδρος της Δημοκρατίας της Κένυας. Υπηρέτησε ως Μέλος του Κοινοβουλίου (MP) στην Γκατούντου Νότια από το 2002 έως το 2013. Σήμερα είναι αρχηγός του κόμματος και μέλος του Κόμματος Ιωβηλαίου της Κένυας, στο παρελθόν ενεπλάκη στην Εθνική Συμμαχία και ακόμα πιο πριν στην Εθνική Αφρικανική Ένωση της Κένυας.

Γιος του Τζόμο Κενιάτα (πρώτου προέδρου της Κένυας) και της τέταρτης συζύγου του, Μάμα Ενγκίνα Κενυάτα, γεννήθηκε το 1961. Ο Ουχούρου επανεξελέγη για μια δεύτερη θητεία στις γενικές εκλογές του Αυγούστου του 2017, κερδίζοντας το 54% της λαϊκής ψήφου. Η νίκη του ανακοινώθηκε επίσημα στην κρατική τηλεόραση από τον πρόεδρο της Ανεξάρτητης Εκλογικής Επιτροπής Γουάφουλα Τσεμπουκάτι.
Ωστόσο, η εκλογή του είχε αμφισβητηθεί στο Ανώτατο Δικαστήριο της Κένυας από τον κύριο ανταγωνιστή του, Ράιλα Οντίνγκα. Την 1η Σεπτεμβρίου του 2017, το δικαστήριο κηρύξει άκυρες τις εκλογές και διέταξε τη διεξαγωγή νέων προεδρικών εκλογών σε διάστημα εντός 60 ημερών από την ημέρα της απόφασης. Νέες προεδρικές εκλογές διενεργήθηκαν στις 26 Οκτωβρίου με νικητή τον Ουχούρου, 39% συμμετοχή λόγω της κόπωσης των ψηφοφόρων, της απάθειας και του μποϊκοτάζ από την αντιπολίτευση.
Ιωάννης Φουστάνος

Ο Ιωάννης Φουστάνος (1856–1933) ήταν Έλληνας ιατρός και μουσικοκριτικός.
Ιωάννα Στιούαρτ, κόμισσα του Μόρτον

Η Ιωάννα Στιούαρτ, κόμισσα του Μόρτον (περί το 1428 - 1493) ήταν τρίτη κόρη και παιδί του Ιακώβου Α΄ της Σκωτίας και της Ιωάννας Μπωφόρ, είχε άλλους δυο μικρότερους αδελφούς ανάμεσα στους οποίους ο μελλοντικός Ιάκωβος Β΄ της Σκωτίας. Η Ιωάννα είχε "την ατυχία να είναι κουφή και χαζή" και έμεινε γνωστή σαν "η σιωπηλή κυρία", χρησιμοποιούσε την νοηματική γλώσσα για να συνενοηθεί με το κοινό πράξη που θεωρήθηκε εκείνη την εποχή αγενής. Στις 18 Οκτωβρίου 1440 η Ιωάννα συμφωνήθηκε να παντρευτεί τον 3ο κόμη του Άνγκους αλλά εκείνος πέθανε πρόωρα πριν πραγματοποιηθεί ο γάμος (1446), το 1445 στάλθηκε στην Γαλλία που παρέμεινε μέχρι το 1457. Η υπόσχεση που της είχαν δώσει να παντρευτεί τον δελφίνο της Γαλλίας δεν προχώρησε λόγω της ανικανότητας της να μιλήσει. Η Ιωάννα παντρεύτηκε πριν τις 15 Μαίου 1459 τον Ιάκωβο τέταρτο βαρόνο του Νταλκέιθ και πήραν σαν δώρο την πρώτη κομητεία του Μόρτον. Μια παπική απαλλαγή απαιτήθηκε στις 7 Ιανουαρίου 1463 επειδή ήταν δεύτερου ή τρίτου βαθμό συγγενείς, η Ιωάννα και ο σύζυγος της δεν επιθυμούσαν να προχωρήσει ο γάμος αλλά πιέστηκε έντονα από τον αδελφό της Ιάκωβο Β΄ και αναγκάστηκε τελικά να υποκύψει. Η Ιωάννα πέθανε το 1493 λίγους μήνες πριν τον σύζυγο της.
Μαρία Στιούαρτ, κόμισσα του Μπάκαν

Η Μαρία Στιούαρτ, κόμισσα του Μπάκαν (πριν το 1428 - 20 Μαρτίου 1465) ήταν πέμπτη κόρη και έβδομο παιδί του Ιακώβου Α΄ της Σκωτίας και της Ιωάννας Μπωφόρ. Παντρεύτηκε τον Βόλφερτ ΣΤ΄ του Μπορσελέν έναν Ολλανδό ευγενή με τον οποίο έζησε μαζί στην Ολλανδία μέχρι τον θάνατο του (1465), απέκτησε δυο παιδιά που πέθαναν νέα. Η Μαρία είχε 5 αδελφές και δυο δίδυμους αδελφούς από τους οποίους ο ένας πέθανε σε βρεφική ηλικία, αυτός που επέζησε ήταν ο Ιάκωβος Β΄ της Σκωτίας, οι αδελφές της παντρεύτηκαν όλες βασιλείς από μεγάλους Ευρωπαϊκούς οίκους. 

Η μεγαλύτερη αδελφή της Μαργαρίτα της Σκωτίας, Δελφίνη της Γαλλίας παντρεύτηκε τον δελφίνο της Γαλλίας Λουδοβίκο αλλά δεν πρόλαβε να γίνει βασίλισσα επειδή πέθανε πρόωρα σε ηλικία 20 ετών από πυρετό. Η δεύτερη αδελφή της Ισαβέλλα της Σκωτίας, δούκισσα της Βρετάνης παντρεύτηκε τον Φραγκίσκο Α΄ της Βρετάνης, έγινε δούκισσα της Βρετάνης και απέκτησε μαζί του δυο κόρες. Η αδελφή της Ελεονώρα Στιούαρτ παντρεύτηκε τον Αψβούργο αρχιδούκα Σιγισμούνδο της Αυστρίας, έζησε μαζί του στην Αυστρία και πέθανε στην γέννα χωρίς να αποκτήσει παιδιά. Η αδελφή της Ιωάννα Στιούαρτ, κόμισσα του Μόρτον παρέμεινε στην Σκωτία, παντρεύτηκε έναν Σκωτσέζο κόμη και απέκτησε μαζί του 4 παιδιά. Η μικρότερη αδελφή της Ανναμπέλλα της Σκωτίας παντρεύτηκε και χώρισε δυο φορές, απέκτησε παιδιά από τον δεύτερο σύζυγο της έναν Σκωτσέζο κόμη.
Αναμπέλα της Σκωτίας

Η Αναμπέλα της Σκωτίας (περί το 1436 – 1509) ήταν η μικρότερη κόρη και παιδί του Ιακώβου Α΄ της Σκωτίας και της Ιωάννας Μπωφόρ. Η Αναμπέλα πήρε το όνομα της από την γιαγιά της Αναμπέλα Ντράμοντ, οι μεγαλύτερες αδελφές της ήταν οι : Μαργαρίτα της Σκωτίας, Δελφίνη της Γαλλίας, Ισαβέλλα της Σκωτίας, δούκισσα της Βρετάνης, Ελεονώρα Στιούαρτ, Μαρία Στιούαρτ, κόμισσα του Μπάκαν και η Ιωάννα Στιούαρτ, κόμισσα του Μόρτον, αδελφοί της ήταν ο Ιάκωβος Β΄ της Σκωτίας και ο Αλεξάντερ που πέθανε σε βρεφική ηλικία.
Ινάρι Όκαμι

Το Ινάρι Όκαμι (稲荷大神, επίσης Οϊνάρι) είναι το ιαπωνικό κάμι των αλεπούδων, της γονιμότητας, του ρυζιού, του τσαϊού και του σάκε, της γεωργίας και της βιομηχανίας, της γενικής ευημερίας και της κοσμικής επιτυχίας και ένα από τα κυριότερα κάμι του Σιντοϊσμού. Στην πρώιμη Ιαπωνία, το Ινάρι ήταν επίσης ο προστάτης των ξιφουργών και των εμπόρων. Αντιπροσωπεύεται ως αρσενικό, θηλυκό ή ανδρόγυνο, το Ινάρι μερικές φορές θεωρείται ως μια συλλογή τριών ή πέντε ατομικών κάμι. Το Ινάρι φαίνεται να λατρευόταν από τότε που ιδρύθηκε ένα ιερό στο όρος Ινάρι το 711 μ.Χ., αν και μερικοί μελετητές πιστεύουν ότι η λατρεία άρχισε στα τέλη του 5ου αιώνα.

Από τον 16ο αιώνα το Ινάρι είχε γίνει ο προστάτης των σιδηρουργών και των πολεμιστών και η λατρεία του Ινάρι εξαπλώθηκε στην Ιαπωνία κατά την περίοδο Έντο. Το Ινάρι είναι δημοφιλής φιγούρα στις Σιντοϊστικές και Βουδιστικές πεποιθήσεις στην Ιαπωνία. Περισσότερο από το ένα τρίτο (32.000) των Σιντοϊστικών ιερών στην Ιαπωνία είναι αφιερωμένα στο Ινάρι. Οι σύγχρονες εταιρείες, όπως η εταιρεία καλλυντικών Shiseido, εξακολουθούν να τιμούν το Ινάρι ως προστάτη κάμι, με ιερά πάνω στα κεντρικά της εταιρίας τους.

Οι αλεπούδες του Ινάρι, ή αλλιώς "κιτσούνε", είναι καθαρά λευκά και δρουν ως αγγελιοφόροι του.
Ελεονώρα Στιούαρτ

Η Ελεονώρα Στιούαρτ (1433 - Ίνσμπρουκ, 20 Νοεμβρίου 1480) αρχιδούκισσα της Αυστρίας χάρη στον γάμο της με τον Σιγισμούνδο της Αυστρίας ήταν έκτο παιδί και τέταρτη κόρη του Ιακώβου Α΄ της Σκωτίας και της Ιωάννας Μπωφόρ. Ο πατέρας της είχε μεγάλη αγάπη στην λογοτεχνία χαρακτηριστικό που κληρονόμησε η Ελεονώρα και η μεγαλύτερη αδελφή της Μαργαρίτα της Σκωτίας, Δελφίνη της Γαλλίας. Η Ελεονώρα ζούσε από το 1445 στην αυλή του Καρόλου Ζ΄ της Γαλλίας, συνόδευσε την βασίλισσα Μαρία του Ανζού σε προσκύνημα στο Λε Μον-Σαιν-Μισέλ. Σε εφηβική ηλικία (1449) παντρεύτηκε τον αρχιδούκα των Αψβούργων Σιγισμόνδο που έγινε κυβερνήτης του Τιρόλο, την περίοδο 1455 - 1458 και το 1467 ανέλαβε την αντιβασιλεία για λογαριασμό του συζύγου της.

Η Ελεονόρα είχε μεγάλη αγάπη στην ποίηση και στην λογοτεχνία σε πολλές γλώσσες, μετέφρασε την "Ιστορία των βασιλέων της Γαλικίας" και την περίφημη ιστορία "Πόντος και Γαλικία" από τα Γαλλικά στα Γερμανικά, η Γαλλική έκδοση πέρασε πολλές επεξεργασίες την περίοδο 1480 - 1550. Με βάση των αριθμό των εκδόσεων αποδείχτηκε πολύ δημοφιλές βιβλίο, μια από τις εκδόσεις του φέρει την ημερομηνία 1465. Η Ελεονώρα ασχολήθηκε σημαντικά με την αύξηση της εξουσίας των δικαστών, μονάχα τα γυναικεία δικαστήρια παρέμειναν σταθερά.
Η Ελεονώρα πέθανε στην γέννα μαζί με τον γιο της Βόλφγκανγκ, τάφηκε στην Σταμς.
Ζινγκιάλοφ χατς

Το Ζινγκιάλοφ χατς (, επίσης γνωστό ως ζενγκιαλάβ χατζ, ζανγκιαλόφ χατς) είναι ένας τύπος γεμιστού ψωμιού με ψιλοκομμένο βότανα και πράσινα λαχανικά. Είναι ένα παραδοσιακό πιάτο των Αρμενίων από το Αρτσάχ. Το ζινγκιάλοφ χατς είναι παρόμοια με άλλα πιάτα των λαών του Καυκάσου: το βότανο κουτάμπ και το αφάρ.Το 2015, στα τέλη του Απριλίου, το Αρτσάχ διοργάνωσε το φεστιβάλ "Ζινγκιάλοβ χατς".
Αμανουλλάχ Μίρζα Κατζάρ

Ο Αμανουλλάχ Μίρζα Κατζάρ (ρωσικά: Аманулла Мирза Каджар, περσικά: امان الله میرزا قاجار, γεννήθηκε στις 8 Ιανουαρίου 1857 - πέθανε το 1937), ήταν πρίγκιπας της Περσικής Δυναστείας των Κατζάρων και Αυτοκρατορικός Ρωσικός και Αζέρος στρατιωτικός διοικητής, έχοντας το βαθμό του υποστρατήγου.
Ισαβέλλα της Σκωτίας, δούκισσα της Βρετάνης

Η Ισαβέλλα της Σκωτίας, δούκισσα της Βρετάνης (1426 - 13 Οκτωβρίου 1494/5 Μαρτίου 1499) δούκισσα της Βρετάνης λόγω του γάμου της με τον Φραγκίσκο Α΄ της Βρετάνης ήταν δεύτερη κόρη του Ιακώβου Α΄ της Σκωτίας και της Ιωάννας Μπωφόρ. Η Ισαβέλλα ήταν περισσότερο όμορφη και χαριτωμένη από την μεγαλύτερη αδελφή της Μαργαρίτα της Σκωτίας, Δελφίνη της Γαλλίας που παντρεύτηκε τον Δελφίνο της Γαλλίας Λουδοβίκο.
Το μεροκάματο του τρόμου

Το μεροκάματο του τρόμου (γαλλικά: "Le salaire de la peur") είναι μια δραματική ταινία γαλλο-ιταλικής παραγωγής 1953 σε σκηνοθεσία Ανρί-Ζωρζ Κλουζό και σενάριο των Κλουζό και Τζερόμ Τζερονίνι βασισμένο στην ομώνυμη νουβέλα του 1950 του Ζωρζ Αρνό. Πρωταγωνιστούν οι Υβ Μοντάν, Βέρα Κλουζό, και Σαρλ Βανέλ. 

Η ταινία κατά τη χρονιά της προβολής της στη Γαλλία έκοψε 6.940.000 εισιτήρια και ήταν στην τέταρτη θέση στην σειρά κατάταξης. Επίσης, απέσπασε δύο σημαντικά βραβεία το 1953. Το Μεγάλο Βραβείο στο Φεστιβάλ των Καννών (από το 1955 και μετά μετονομάστηκε σε Χρυσό Φοίνικα) και τη Χρυσή Άρκτο του Διεθνούς Κινηματογραφικού Φεστιβάλ του Βερολίνου.
Τομόκο Κανέντα

Η Τομόκο Κανέντα (金田 朋子 "Κανέντα Τομόκο", γεννημένη 29 Μαΐου 1973) είναι ιαπωνέζα ηθοποιός φωνής, τραγουδίστρια J-Pop και προσωπικότητα ραδιοφώνου που γεννήθηκε στη Γιοκοχάμα της Ιαπωνίας. Εργάστηκε στην Aoni Production για 11 χρόνια και ως ελεύθερη επαγγελματίας από τον Απρίλιο του 2011 ενώ ανακοινώθηκε ότι ανήκει στην Across Entertainment τον Αύγουστο του 2011. Αποφοίτησε από το Τμήμα Αρχιτεκτονικής του Πανεπιστημίου Κάντο Γκακουίν. Είναι μέλος της μονάδας ηθοποιίας φωνής Drops, η οποία περιελάμβανε τους συναδέλφους ηθοποιούς φωνής Μαρίκο Κόντα, Ακέμι Κάντα, Άι Νινοάκα και Ρυόκο Σιράισι, καθώς και τη μονάδα ηθοποιίας φωνής SD-Children μαζί με τη Μίγιου Ματσούκι.

Το καστ της είναι συνήθως αυτό του μικρού παιδιού, λόγω της υψηλής φωνής της. Έχει αναφερθεί ότι η φωνή της είναι ικανή να παράγει ήχους με συχνότητα πέρα ​​από αυτή της ανθρώπινης ακοής. Λέει στην εισαγωγή του ιστολογίου της, «Δύσκολα μεταβάλλεται η φωνή μου ακόμη και αν αναπνεύσω αέριο ηλίου». Το ύψος της ήταν 1,46 μέτρα όταν ήταν 29 χρονών. Ωστόσο, όταν έγινε 37 χρονών, το ύψος της ήταν 1,50 μ. Στις 21 Νοεμβρίου 2013 ανακοίνωσε ότι παντρεύτηκε τον ηθοποιό Ουατάρου Μόρι. Στις 13 Ιουλίου 2017 γεννήθηκε το πρώτο της παιδί.
Λίχτενσταϊνερ

Οι Λίχτενσταϊνερ (γερμανικά: "Liechtensteiners") είναι γερμανική εθνοτική ομάδα προερχόμενη από το Λίχτενσταϊν. Στις αρχές του 21ου αιώνα, ο παγκόσμιος πληθυσμός των Γερμανών Λίχτενσταϊνερ ήταν της τάξεως, περίπου, των 34.000.
Άγγελος Βότσης

Ο Άγγελος Βότσης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΔΗΚΟ.
Ράινερ Χάσλερ

Ο Ράινερ Χάσλερ (γερμανικά: "Rainer Hasler"), γεννηθείς στις 2 Ιουλίου 1958 και αποβιώσας προς τις 29 Οκτωβρίου 2014, ήταν ποδοσφαιριστής από το Λίχτενσταϊν, ο οποίος αγωνιζόταν ως αμυντικός. Τον Νοέμβριο του 2003, στα πλαίσια των εορτασμών για την συμπλήρωση πενήντα ετών από την ίδρυση της ΟΥΕΦΑ, επιλέχτηκε από την Ποδοσφαιρική Ομοσπονδία Λίχτενσταϊν ως ο Χρυσός Παίκτης της χώρας, συγκεκριμένα ως ο σημαντικότερος παίκτης της για το διάστημα των προηγούμενων 50 ετών.
Ακσάι Τσιν

Το Ακσάι Τσιν (κινέζικα: 阿克赛钦· πινγίν: Ākèsài Qīn· ουιγούρ: ئاقساي چىن) είναι αμφισβητούμενη συνοριακή περιοχή μεταξύ της Κίνας και της Ινδίας. Διοικείται από την Κίνα ως μέρος της κομητείας Χοτάν, η οποία βρίσκεται στο νοτιοδυτικό τμήμα της περιφέρειας Χοτάν της Αυτόνομης Περιοχής του Σιντσιάνγκ, αλλά διεκδικείται επίσης από την Ινδία ως τμήμα της περιοχής Λαντάκ της πολιτείας Τζαμού και Κασμίρ. Το 1962, η Κίνα και η Ινδία έκαναν ένα σύντομο πόλεμο στο Ακσάι Τσιν και το Αρουνάτσαλ Πραντές, αλλά το 1993 και το 1996, οι δύο χώρες υπέγραψαν συμφωνίες για να σεβαστούν τη Γραμμή του Πραγματικού Ελέγχου.
Χαράλαμπος Πιττοκοπίτης

Ο Χαράλαμπος Πιττοκοπίτης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Πάφου εκλεγμένος με το ΔΗΚΟ.
Μιλούνκα Σάβιτς

Η Μιλούνκα Σάβιτς, CMG (σερβικά κυριλλικά: "Милунка Савић", 28 Ιουνίου 1892 - 5 Οκτωβρίου 1973) ήταν Σέρβα ηρωίδα πολέμου, που πολέμησε στους Βαλκανικούς Πολέμους και στον Πρώτο Παγκόσμιο Πόλεμο. Σύμφωνα με μία σερβική πηγή, η Σάβιτς είναι η γυναίκα πολεμιστής με τις περισσότερες διακρίσεις σε όλη την πολεμική ιστορία.
Γκιλγκίτ

Το Γκιλγκίτ (Σίνα: گلیت, Ουρντού: گلگت), είναι η πρωτεύουσα της περιοχής Γκιλγκίτ-Μπαλτιστάν, μιας διοικητικής επικράτειας του Πακιστάν. Η πόλη βρίσκεται σε μια ευρεία κοιλάδα κοντά στη συμβολή του ποταμού Γκιλγκίτ και του ποταμού Χούνζα. Το Γκιλγκίτ είναι ένας σημαντικός τουριστικός προορισμός στο βόρειο Πακιστάν και χρησιμεύει ως κόμβος για ορειβατικές αποστολές στα όρη Καρακορούμ. Ήταν σημαντική στάση στον αρχαίο δρόμο του μεταξιού και σήμερα χρησιμεύει ως σημαντική διασταύρωση κατά μήκος της εθνικής οδού Καρακορούμ με οδικές συνδέσεις με την Κίνα, το Σκαρντού, το Τσιτράλ, το Πεσαβάρ και το Ισλαμαμπάντ.

Κατηγορία:Καρακορούμ
Μάνφρεντ Νόβακ

Ο Μάνφρεντ Νόβακ (Manfred Nowak, 26 Ιουνίου 1950-) είναι Αυστριακός δικηγόρος των ανθρωπίνων δικαιωμάτων, ο οποίος υπηρέτησε ως Special Rapporteur των Ηνωμένων Εθνών στο Torture από το 2004 έως το 2010. Είναι Γενικός Γραμματέας στο Ευρωπαϊκό Δια-Πανεπιστημιακό Κέντρο για τα Ανθρώπινα Δικαιώματα και τον Εκδημοκρατισμό (EIUC) στην Βενετία της Ιταλίας ; Καθηγητής Διεθνών Ανθρωπίνων Δικαιωμάτων και Επιστημονικός Υπεύθυνος στο ΠΜΣ Ανθρωπίνων Δικαιωμάτων στο Πανεπιστήμιο της Βιέννης και στο Ινστιτούτο Ludwig Boltzmann Ανθρωπίνων Δικαιωμάτων καθώς και πρώην δικαστής στο Δικαστήριο για τα Ανθρώπινα Δικαιώματα της Βοσνίας και Ερζεγοβίνης. Το 2016, έγινε Independent Expert και ηγήθηκε της Global Study των Ηνωμένων Εθνών με θέμα τα Παιδιά που στερούνταν την Ελευθερία τους.
Ταμιευτήρας Σαρσάνγκ

thumb|Ο ταμιευτήρας Σαρσάνγκ

Ο Ταμιευτήρας Σαρσάνγκ (αρμενικά: Սարսանգի ջրամբար, αζερικά: Sərsəng su anbarı) είναι μια μεγάλη τεχνητή λίμνη που βρίσκεται στην περιφέρεια Μαρτακέρτ της μη αναγνωρισμένης Δημοκρατίας του Αρτσάχ ("ντε γιούρε" τμήμα του Αζερμπαϊτζάν), που σχηματίζεται από ένα υδροηλεκτρικό φράγμα.
Μαρία Άστριντ του Λουξεμβούργου

Η Μαρία Άστριντ του Λουξεμβούργου ("Marie Astrid vu Lëtzebuerg", γενν. 17 Φεβρουαρίου 1954) είναι η κόρη του Ιωάννη, Μέγα Δούκα του Λουξεμβούργου.
Μάχη της Κασσάνδρας

Η Μάχη της Κασσάνδρας ήταν μάχη της Ελληνικής Επανάστασης του 1821, η οποία διεξήχθη στις 30 Οκτωβρίου 1821 στην Κασσάνδρα Χαλκιδικής. Έληξε με συντριπτική νίκη των στρατευμάτων του Οθωμανού Μεχμέτ Εμίν εναντίον των Ελληνικών δυνάμεων, που βρισκόταν υπό την ηγεσία του Έλληνα οπλαρχηγού Εμμανουήλ Παπά.
Ασέν Ζλατάροφ

Ο Ασέν Ζλατάροφ (βουλγ: "Асен Златаров", Χάσκοβο, 4 Φεβρουαρίου 1885 - Βιέννη, 22 Δεκεμβρίου 1936) ήταν Βούλγαρος βιοχημικός, συγγραφέας και πολιτικός ακτιβιστής.
Παναγής Ζησσιμάτος

Ο Παναγής Ζησσιμάτος (1948 - ) είναι Έλληνας εφοπλιστής.
Ινουκτιτούτ

Η γλώσσα Ινουκτιτούτ είναι μία από τις μεγαλύτερες γλώσσες των Ινουίτ. Μιλιέται στο Κεμπέκ και στον Καναδά. 

Το σύστημα γραφής (συλλαβάριο) της γλώσσας είναι το ακόλουθο. Οι τελείες δείχνουν τα μακρά φωνήεντα στη μεταγραφή, στα λατινικά τα φωνήεντα γράφονται διπλά:
Παναγιώτης Πετρίδης

Ο Παναγιώτης Πετρίδης (1865-1938) ήταν γιος του κορίνθιου πολιτικού Δημήτριου Πετρίδη. Σπούδασε νομικά στην Αθήνα και στο Παρίσι και το 1899 εισήλθε στην πολιτική.

Εκλεγόταν στην Κορινθία με τα κόμματα του Θεόδωρου Δηλιγιάννη και του Δημήτριου Ράλλη, ενώ από το 1915 με τον Ελευθέριο Βενιζέλο. Διετέλεσε υπουργός Δικαιοσύνης το 1928 και Παιδείας το 1932.

Ο γιος του Δημήτριος, εθνοσύμβουλος της ΠΕΕΑ, συνελήφθη από τους Γερμανούς στην κατοχή και απαγχονίστηκε στην Πάτρα στην πλατεία Υψηλών Αλωνίων στις 9 Μαΐου 1944, με ακόμα εννέα πατριώτες από τα Τάγματα Ασφαλείας του Νίκου Κουρκουλάκου.
Κατηγορία:Βουλευτές Κορινθίας
Κατηγορία:Έλληνες υπουργοί Παιδείας
Φίλιπ Ρίτσαρντ Μορίς

Ο Φίλιπ Ρίτσαρντ Μορίς (αγγλικά: Philip Richard Morris) (4 Δεκεμβρίου 1836, Πλύμουθ – 22 Απριλίου 1902, Λονδίνο). ήταν Άγγλος ζωγράφος. 

Οι πίνακες του Μορίς βρίσκονται σήμερα στις συλλογές των Γκαλερί τεχνών του Μπλάκμπερν, του Λιντς, του Λίβερπουλ, του Μάντσεστερ, και του Μουσείου τεχνών του Σάντερλαντ.
Μαρία του Χέλρε

Η Μαρία (Γερ. : "Maria van Gelre" περί το 1434 - 1 Δεκεμβρίου 1463) από τον Οίκο του Έχμοντ ήταν βασίλισσα της Σκωτίας με τον γάμο της με τον Ιάκωβο Β΄ της Σκωτίας και αντιβασίλισσα της Σκωτίας την περίοδο 1460 - 1463. Η Μαρία του Χέλρε ήταν κόρη του Άρνολντ δούκα του Χέλρε και της Αικατερίνης της Κλέβης, μικρανιψιά του Φιλίππου Γ΄ δούκα της Βουργουνδίας.
Talking Heads

Οι Talking Heads υπήρξε αμερικάνικο ροκ συγκρότημα από την Νέα Υόρκη, που γνώρισε μεγάλη επιτυχία και ήταν από τους κύριους εκπροσώπους του αμερικανικού Post-Punk και New Wave της δεκαετίας του 1980.
Ulva rigida

thumb|right|300px|"Ulva rigida"
Η Ulva rigida είναι μακροφύκος που αναπτύσσεται σε παράκτια ύδατα και εκβολές ποταμών. Εντοπίζεται ευρέως στη Μεσόγειο, ειδικότερα και σε ακτές της Ελλάδας. Αποτελείται από λεπτούς, πεπλατυσμένους θαλλούς, τα κύτταρα των οποίων έχουν ομοιόμορφη δομή. Συχνά πληροί τις απαραίτητες προϋποθέσεις για να χρησιμοποιηθεί ως «βιολογικός ενδείκτης» για την εκτίμηση της ρύπανσης από μέταλλα σε παράκτια συστήματα, καθώς, μεταξύ άλλων συλλέγεται εύκολα, βιοσυσσωρεύει υψηλές συγκεντρώσεις μεταλλικών στοιχείων και αντανακλά τις συγκεντρώσεις των μετάλλων στο θαλάσσιο περιβάλλον (ίζημα, νερό). Επίσης, είδη του γένους "Ulva" έχουν προταθεί ως «βιολογικοί ενδείκτες» ρύπανσης από θρεπτικά ιόντα (ευτροφισμός).
Ντέιβιντ Μπερν

Ο Ντέιβιντ Μπερν (αγγλικά: "David Byrne", /bɜːrn/, 14 Μαΐου 1972) είναι βρετανός μουσικός (φωνητικά και κιθάρα) από τη Σκωτία που έχει πολιτοφραφηθεί Αμερικάνος.
Βιγιλαντία

H Βιγιλαντία, λατ. Vigilantia (γενν. π. 490) ήταν η αδελφή του Ιουστινιανού Α΄ (β. 527-565) και μητέρα του Ιουστίνου Β΄ (β. 565-578), που τον διαδέχθηκε.
Τίπι Χέντρεν

Η Τίπι Χέντρεν (αγγλικά: Nathalie Kay "Tippi"Hedren) (γενν. 19 Ιανουαρίου, 1930) είναι Αμερικανίδα ηθοποιός, ακτίβιστρια για τα δικαιώματα των ζώων, και πρώην μοντέλο.
Μαρία Στιούαρτ, κόμισσα του Αρράν

Η Μαρία Στιούαρτ, κόμισσα του Αρράν ("κάστρο του Στέρλινγκ", 13 Μαΐου 1453 - 1488) ήταν μεγαλύτερη κόρη του Ιακώβου Β΄ της Σκωτίας και της Μαρίας του Χέλρε, αδελφός της ήταν ο Ιάκωβος Γ΄ της Σκωτίας. Παντρεύτηκε δυο φορές την πρώτη φορά τον Τόμας Μπόιντ, 1ο κόμη του Αρράν και την δεύτερη τον Ιάκωβο Χάμιλτον, 1ο λόρδο του Χάμιλτον, πολλοί πιστεύουν ότι τα παιδιά της από τον δεύτερο γάμο της διεκδίκησαν τον θρόνο της Σκωτίας. Ο αδελφός της Ιάκωβος Γ΄ διαδέχθηκε τον πατέρα τους στον θρόνο που πέθανε σε ατύχημα με κανόνι (1460), η μητέρα της πέθανε σε τρία χρόνια (1463) αφήνοντας την ίδια ορφανή 10 ετών.
Αγνωστικιστικός αθεϊσμός

Αγνωστικιστικός αθεϊσμός ή αγνωστικός αθεϊσμός είναι η φιλοσοφική θέση η οποία συμπεριλαμβάνει και τον αθεϊσμό και τον αγνωστικισμό. Οι αγνωστικιστές αθεϊστές είναι αφενός αθεϊστές, επειδή δεν έχουν πίστη σε κάποιαν θεότητα, και αφετέρου αγνωστικιστές, επειδή ισχυρίζονται ότι η ύπαρξη κάποιας θεότητας είναι αδύνατο να είναι γνωστή είτε ως θέση αρχής, είτε ως γνώση από τα μέχρι τώρα δεδομένα.

Οι αγνωστικιστές αθεϊστές είναι σε αντίθεση με τους αγνωστικιστές θεϊστές, οι οποίοι πιστεύουν ότι υπάρχει ένας ή περισσότεροι θεοί αλλά η γνώση για αυτούς είναι αδύνατη (πάλι είτε ως θέση αρχής είτε ως γνώση από τα μεχρι τώρα δεδομένα)
Μοναρχία των Αψβούργων

Η Μοναρχία των Αψβούργων () ή η Αυτοκρατορία των Αψβούργων είναι μια ανεπίσημη ονομασία μεταξύ των ιστορικών για τις χώρες και επαρχίες που κυβερνούνταν από τον ελάσσονα αυστριακό κλάδο του Οίκου των Αψβούργων μεταξύ του 1521 και του 1780 και, στη συνέχεια, από το διάδοχό κλάδο της Λωρραίνης μέχρι το 1918. Η Μοναρχία ήταν ένα σύνθετο κράτος που αποτελείτο από περιοχές εντός και εκτός της Αγίας Ρωμαϊκής Αυτοκρατορίας, ενωμένες μόνο στο πρόσωπο του μονάρχη. Η δυναστική πρωτεύουσα ήταν η Βιέννη, εκτός από το 1583 έως το 1611, όταν μετακινήθηκε στην Πράγα. Από το 1804 έως το 1867 η Μοναρχία των Αψβούργων ήταν γνωστή επίσημα ως η Αυστριακή Αυτοκρατορία, και από το 1867 έως το 1918 ως η Αυστρο-Ουγγρική Αυτοκρατορία.

Ο επικεφαλής του αυστριακού κλάδου του Οίκου των Αψβούργων συχνά εκλεγόταν Αυτοκράτορας της Αγίας Ρωμαϊκής Αυτοκρατορίας: από το 1415, μέχρι την διάλυση της Αυτοκρατορίας το 1806, ο Κάρολος της Βαυαρίας (1742-1745) ήταν ο μόνος Άγιος Ρωμαίος Αυτοκράτορας που δεν ήταν ταυτόχρονα ο Αψβούργος Κυβερνήτης της Αυστρίας. Οι δύο οντότητες ποτέ δεν ταυτίζονταν, καθώς η Μοναρχία των Αψβούργων συμπεριείχε πολλές περιοχές εκτός της Αγίας Ρωμαϊκής Αυτοκρατορίας, και το μεγαλύτερο μέρος της Αυτοκρατορίας κυβερνιόταν από άλλες δυναστείες.

Αυτή η Αυστριακή Μοναρχία των Αψβούργων δεν πρέπει να συγχέεται με τον Οίκο των Αψβούργων, που υπάρχει από τον 11ο αιώνα, του οποίου η μεγάλη επικράτεια χωρίστηκε το 1521 ανάμεσα στον «ελάσσονα» αυστριακό κλάδο και τον «μείζονα» ισπανικό κλάδο.
Διαίρεση Μίμενσινγκ

μικρογραφία|Χάρτης της διοίκησης Μίμενσινγκ
Η Διαίρεση Μίμενσινγκ (βεγγαλικά: ময়মনসিংহ বিভাগ) είναι μια από τις οκτώ διαιρέσεις του Μπαγκλαντές. Έχει έκταση 10.485 τ.χλμ. και πληθυσμό 11.370.000 κατοίκων στην απογραφή του 2011. Δημιουργήθηκε το 2015 από επαρχίες που προηγουμένως αποτελούσαν μέρος της Διαίρεσης Ντάκα. Εδρεύει στο Μίμενσινγκ της ομώνυμης επαρχίας.
Digimon Adventure

Το Digimon Adventure (ιαπωνικά: デジモン アドベンチャー, Χέπμπορν: Dejimon Adobenchā) είναι ιαπωνική τηλεοπτική σειρά κινουμένων σχεδίων anime που δημιουργήθηκε από τoν Akiyoshi Hongo και παράγεται από την Toei Animation σε συνεργασία με τις WiZ, Bandai και Fuji Television. Είναι η πρώτη σειρά του anime franchise "Digimon" metaseries. Η σειρά συνεχίζεται με τους ίδιους χαρακτήρες σε Digimon Adventure 02 και "Digimon Adventure tri". Το 1998 λίγο μετά την ολοκλήρωση του storyboard της ταινίας "Digimon Adventure", οι παραγωγοί της Toei Animation κλήθηκαν να δημιουργήσουν μια τηλεοπτική σειρά, με βάση την ομώνυμη ταινία. Παρά την ευρέως διαδεδομένη φήμη ότι η σειρά ήταν αρχικά προγραμματισμένη να έχει μόνο 13 επεισόδια, ο τελικός αριθμός των επεισοδίων ήταν 54. Μια έκδοση αγγλικής γλώσσας που παράγεται από την Saban Entertainment, προβλήθηκε στη Βόρεια Αμερική μεταξύ Αυγούστου 1999 και Ιουνίου 2000.
Θεολογική αγνωσία

Θεολογική αγνωσία είναι η θέση ότι η θρησκευτική γλώσσα -κυρίως σε ότι αφορά έννοιες όπως "Θεός"- δεν μπορούν να έχουν γνωστικό νόημα. Μερικές φορές θεωρείται συνώνυμη με τον ιγνωστικισμό.
Διαίρεση Ρανγκπούρ

μικρογραφία|Χάρτης της διαίρεσης Ρανγκπούρ
μικρογραφία|Χάρτης των επαρχιών της διαίρεσης Ρανγκπούρ

Η Διαίρεση Ρανγκπούρ (βεγγαλικά: রংপুর বিভাগ) ιδρύθηκε στις 25 Ιανουαρίου 2010, ως η έβδομη διοίκηση του Μπαγκλαντές. Πριν από αυτό, η επαρχία αποτελούταν από 8 βόρειες επαρχίες της Διαίρεσης Ρατζσάχι. Υπάρχουν 58 ουπαζίλα (υποεπαρχίες) εντός των 8 επαρχιών. Είναι η βορειότερη διαίρεση του Μπαγκλαντές και έχει πληθυσμό 15.665.000 κατοίκων στην Απογραφή του 2011.

Οι μεγάλες πόλεις της νέας διαίρεσης είναι η Ρανγκπούρ, το Σαϊντπούρ και το Ντινατζπούρ. Η διαίρεση είναι η έδρα γνωστών εκπαιδευτικών ιδρυμάτων, όπως το Κολέγιο Καρμάικλ, το Πανεπιστήμιο Επιστημών και Τεχνολογίας Χατζί Μοχαμάντ Ντανές, το Κολλέγιο Ιατρικής της Ρανγκπούρ, το Κολλέγιο Δόκιμων της Ρανγκπούρ, το Πανεπιστήμιο Μπεγκούμ Ροκέγια και το Πανεπιστήμιο Επιστημών της Τεχνολογίας του Στρατού του Μπανγκλαντές στο Σαϊντπούρ.

Ο Μανσίνγκ, διοικητής του Αυτοκράτορα Ακμπάρ, κατέκτησε μέρος της Ρανγκπούρ το 1575. Όλη η διαίρεση ήταν υπό τον έλεγχο της Μογγολικής αυτοκρατορίας της Ινδίας το 1686. Οι πόλεις Μουγκαλμπάσα και Μουγκαλχάτ της επαρχίας Κουρίγκραμ φέρουν ακόμα σημάδια της εξουσίας των Μουγκάλ στην περιοχή. Κατά τη διάρκεια της εξουσίας της Μογγολικής αυτοκρατορίας της Ινδίας μέρος της διαίρεσης ήταν υπό το σαρκάρ του Γκοραγκάτ και ένα άλλο μέρος υπό το σαρκάρ του Πιντζαράχ. Το Ρανγκαπούρ Γκοργκάτ αναφέρεται στο Ριγιάζ-ους-Σαλατίν. Κατά τη διάρκεια της πρώιμης περιόδου του ελέγχου της Εταιρείας Ανατολικών Ινδιών η αγροτική εξέγερση Φακίρ-Σανιάσι πραγματοποιήθηκε στη περιοχή.

Η περιοχή έχει οδικές, σιδηροδρομικές και αεροπορικές συνδέσεις με άλλες διαιρέσεις και την πρωτεύουσα. Υπάρχουν 21 τρένα ταχείας διαδρομής από την διαίρεση που πηγαίνουν σε άλλα μέρη της χώρας. Υπάρχουν τρία αεροδρόμια στην διαίρεση, όπως το αεροδρόμιο του Σαϊντπούρ.
Γιολάντα του Λιν

Η Γιολάντα του Λιν ("Yolande de Ligne", 6 Μαΐου 1923 -) είναι η χήρα σύζυγος του Αρχιδούκα Καρόλου Λουδοβίκου της Αυστρίας.
Καλό Κόμμα

Το Καλό Κόμμα είναι ένα εθνικιστικό, φιλελεύθερο συντηρητικό και κοσμικό πολιτικό κόμμα στην Τουρκία. Το κόμμα, ιδρύθηκε στις 25 Οκτωβρίου 2017 από την σημερινή ηγέτιδα Meral Akşener, τηρεί τις αρχές και τα ιδανικά του ιδρυτή της Τουρκίας Mustafa Kemal Atatürk. 

Ακολουθεί μια κεντρική πολιτική ιδεολογία και δίνει ιδιαίτερη έμφαση στην αποκατάσταση του κοινοβουλευτικού συστήματος και στην ακεραιότητα του δικαστικού τομέα και άλλων θεσμικών οργάνων. Το κόμμα έχει χαρακτιριστεί ευρέως ως ένα αντι-Ερντογανιστικό κίνημα τόσο από το MHP όσο και από το κυβερνών AKP. 

Το κόμμα σχηματίστηκε από εξέχοντα πρώην μέλη των βασικών κομμάτων της Τουρκίας, κυρίως από το ΜΗΡ και το CHP. Το ίδιο το κόμμα υποστηρίζει ένα θετικό θεματολόγιο που θα φέρει ξανά κοντά την Ευρωπαϊκή Ένωση και την Τουρκία και τονίζει ότι η Τουρκία πρέπει να συνεχίσει να αποτελεί τμήμα του δυτικού μπλοκ. Η Meral Akşener είναι ο προεδρική υποψήφια για τις εκλογές του 2018. 

Το κόμμα κέρδισε γρήγορα πέντε μέλη του κοινοβουλίου στην Μεγάλη Εθνοσυνέλευση, τα οποία είχαν αρχικά εκλεγεί για άλλα κόμματα, και πολλά μέλη επαρχιακών και δημοτικών συμβουλίων που επίσης αποστάτησαν από τα προηγούμενα κόμματά τους. Στις 22 Απριλίου 2018, κατά τη προεκλογική περίοδο, άλλοι 15 βουλευτές από το CHP μετακόμισαν Καλό Κόμμα μετά από κοινή συμφωνία μεταξύ των δύο μερών. Αυτό θα επέτρεπε στο κόμμα να σχηματίσει επίσημα μια κοινοβουλευτική ομάδα που θα ήταν επιλέξιμη να διοικήσει έναν προεδρικό υποψήφιο χωρίς να χρειάζεται να συλλέγει υπογραφές και να αγωνίζεται ως ανεξάρτητο.
Συνέσιος

Ο Συνέσιος (περ. 373 - περ. 414) ήταν χριστιανός επίσκοπος στην Πτολεμαΐδα Κυρηναϊκής της Λιβύης μετά το 410. Ως νεοπλατωνικός ποιητής ήταν μαθητής της Υπατίας και έγραψε διάφορα συγγράμματα.
Λεονίντ Τιμπίλοφ

Ο Λεονίντ Τιμπίλοφ (Leonid Tibilov, στα οσσετιανά: Тыбылты Харитъоны фырт Леонид, "Tybylty Xarithony fyrt Leonid", ρωσικά: Леонид Харитонович Тибилов, "Λεονίντ Χαριτόνοβιτς Τιμπίλοφ"ლეონიდ თიბილოვი, 28 Μαρτίου 1951-)) είναι πολιτικός από τη Νότια Οσσετία πολιτικός, ο οποίος ήταν πρόεδρος μετά τη νίκη του το προεδρικές εκλογές του 2012.
Μορίς Χαλμπβάκς

Ο Μορίς Χαλμπβάκς (γαλλικά: "Maurice Halbwachs", 11 Μαρτίου 1877 – 16 Μαρτίου 1945) ήταν Γάλλος φιλόσοφος και κοινωνιολόγος, γνωστός για τη συμβολή του πάνω στον τομέα της συλλογικής μνήμης.
Χαρουτιούν Γκαλέντς

Ο Χαρουτιούν Γκαλέντς (επίσης γνωστός ως Καλέντς, , 27 Μαρτίου 1910 στο Κιουρίν - 7 Μαρτίου 1967 στο Γερεβάν), ήταν ένας παραγωγικός Αρμένιος ζωγράφος.
Χαριούπολη

Η Χαριούπολη (τουρκικά: Hayrabolu) είναι πόλη της ανατολικής Θράκης στην Τουρκία. Βρίσκεται σε απόσταση 52 χιλιομέτρων βόρεια από τη Ραιδεστό και σε κοντινή απόσταση από την Αδριανούπολη και τις Σαράντα Εκκλησιές. Η πόλη έχει πληθυσμό 18.708 και διοικητικά ανήκει στην επαρχία Ραιδεστού στο Διαμέρισμα του Μαρμαρά.
Ανατόλι Μπιμπίλοφ

Ο Ανατόλι Μπιμπίλοφ (Anatoly Ilyich Bibilov, στα οσσετιανά Бибылты Ильяйы фырт Анатолий| Bibylty Iljajy fyrt Anatolij|bˈibəltə iˈlʲajə fərt anaˈtolij, στα ρωσικά: Анато́лий Ильи́ч Биби́лов, 1970-) είναι αξιωματικός του στρατού από τη Ρωσία και την Νότια Οσσετία, ο οποίος υπηρετεί ως ο 4ος πρόεδρος της Νότιας Οσετίας, που είναι ντε φάκτο ανεξάρτητο κράτος (μη αναγνωρισμένο διεθνώς), διαδεχόμενος τον Λεονίντ Τιμπίλοφ ως πρόεδρος στις 21 Απριλίου 2017, μετά την εκλογική του νίκη.
Πενιόν ντε Βέλεθ δε λα Γομέρα

thumb|Το Πενιόν ντε Βέλεθ δε λα Γομέρα, όπως φαίνεται από τη Μαροκινή ακτή. Η μικρότερη νησίδα στα δεξιά, η Isleta, που συνδέεται με ένα βραχώδη ισθμό, είναι επίσης υπό ισπανική κυριαρχία.

Το Πενιόν ντε Βέλεθ δε λα Γομέρα (Ισπανικά: Peñón de Vélez de la Gomera· βερβερική γλώσσα: Badis· Αραβικά: جزيرة غمارة jazīrat ghumara) στους αρχαίους χρόνους Μπάντις ή Μπάντες, είναι ένας ισπανικός βράχος (κυρίαρχα εδάφη της Ισπανίας) στα δυτικά της Μεσογείου, συνδεδεμένος με τη μαροκινή ακτή από έναν αμμώδη ισθμό. Είναι επίσης συνδεδεμένος με μια μικρότερη νησίδα στα ανατολικά, την Isleta, από έναν βραχώδη ισθμό. Είναι ένα από τα πολλά βραχοφρούρια, στην ακτή της Βόρειας Αφρικής. Το Πενιόν ντε Βέλεθ δε λα Γομέρα, μαζί με την Isleta, διοικούνται από την ισπανική κεντρική κυβέρνηση και έχουν πληθυσμό που αποτελείται μόνο από μικρό αριθμό ισπανών στρατιωτικών.
Γκιζέλα της Βαυαρίας

Η Γκιζέλα της Βαυαρίας ("Gisela von Bayern", 10 Σεπτεμβρίου 1964 -) είναι η σύζυγος του Αλέξανδρου, Μαργράβου του Μάισσεν.
Θηρεσία της Αυστρίας

Η Θηρεσία της Αυστρίας ("Theresa von Österreich", 9 Ιανουαρίου 1931 -) είναι η κόρη του Αρχιδούκα Θεόδωρου Σαλβαντόρ της Αυστρίας.
Μουσική και χαρά

Η Μουσική και χαρά (πρωτότυπος τίτλος: Make Mine Music) είναι Αμερικανική ταινία κινουμένων σχεδίων παραγωγής 1946 που περιέχει πολλές μικρές ιστορίες. Η παραγωγή έγινε από τον Γουώλτ Ντίσνεϋ και η διανομή στις αίθουσες από την RKO Pictures στις 20 Απριλίου 1946. Αποτελεί την όγδοη ταινία κινουμένων σχεδίων μεγάλου μήκους της Disney.

Κατά τη διάρκεια του Β΄ Παγκοσμίου Πολέμου, η πλειοψηφία του προσωπικού του Γουώλτ Ντίσνεϋ κατατάχθηκε στον Αμερικανικό Στρατό και αυτοί που παρέμειναν, καλέστηκαν από την κυβέρνηση των ΗΠΑ για να φτιάξουν προπαγανδιστικές ταινίες. Ως αποτέλεσμα, τα στούντιο ήταν γεμάτα με ανολοκλήρωτες ιδέες για ιστορίες. Προκειμένου να διατηρήσουν το τμήμα μεγάλου μήκους ταινιών ζωντανό κατά τη διάρκεια αυτής της δύσκολης περιόδου, τα στούντιο κυκλοφόρησαν έξι ταινίες που αποτελούνταν από πολλές μικρές ιστορίες. Η "Μουσική και χαρά" αποτελεί την τρίτη κατά σειρά ταινία αυτού του είδους, μετά τις "Σαλούντος Αμίγκος" και "Οι τρεις Καμπαλέρος", και αποτελείται από διάφορα τμήματα που δεν σχετίζονται μεταξύ τους και βασίζονται στη μουσική.

Η ταινία έλαβε μέρος στην πρώτη ολοκληρωμένη διοργάνωση του Φεστιβάλ Καννών το 1946.
Διαίρεση Ρατζσάχι

μικρογραφία|Χάρτης της διαίρεσης
μικρογραφία|Χάρτης των επαρχιών της διαίρεσης Ρατζσάχι
Η Διαίρεση Ρατζσάχι (βεγγαλικά: রাজশাহী বিভাগ) είναι μια από τις οχτώ διοικητικές διαιρέσεις πρώτου επιπέδου του Μπαγκλαντές. 
Έχει έκταση 18.174 τετραγωνικών χιλιομέτρων, και πληθυσμό 18.484.858 κατοίκων στη απογραφή του 2011. Η διαίρεση Ρατζσάχι αποτελείται από 8 επαρχίες, 70 ουπαζίλα (το αμέσως χαμηλότερο διοικητικό επίπεδο, επίσης γνωστές ως υποεπαρχίες) και 1,092 Συνδικάτα (το χαμηλότερο διοικητικό επίπεδο). Αυτή η διαίρεση χαρακτηρίζεται από το φθηνό εργατικό δυναμικό. Έχει εξαιρετική σιδηροδρομική και οδική υποδομή. Η περιφερειακή πρωτεύουσα Ρατζσάχι απέχει οδικώς έξι με εφτά ώρες από τη Ντάκα, την πρωτεύουσα.

Μέχρι το 2010 η διαίρεση αποτελούταν από 16 επαρχίες, αλλά στις 25 Ιανουαρίου 2010 σπάστηκε στα δύο, όταν μια νέα Διαίρεση (Διαίρεση Ρανγκπούρ) σχηματίστηκε από το 8 βόρειες επαρχίες που μέχρι τότε ήταν μέρος της διαίρεσης Ρατζσάχι. Στο παρελθόν, η περιοχή έχει κυβερνηθεί από διάφορους Ραγιάδες, Μαχαραγιάδες και Ζαμιντάρες.
Διαίρεση Ντάκα

μικρογραφία|Χάρτης της διαίρεσης
Η Διαίρεση Ντάκα (βεγγαλικά: ঢাকা বিভাগ, "Ḑhaka Bibhag") είναι μια διοικητική διαίρεση εντός του Μπαγκλαντές. Η πρωτεύουσα και η μεγαλύτερη πόλη είναι η Ντάκα. Πριν το 2015 κάλυπτε έκταση 31.051 χλμ², και είχε πληθυσμό 47.424.418 κατοίκων στην απογραφή του 2011. Ωστόσο, μετά την δημιουργία της νέας διαίρεσης Μίμενσινγκ το 2015, η έκταση μειώθηκε στα 20.508,8 χλμ² και ο νέος πληθυσμός της απογραφής του 2011 για την διαίρεση ήταν 36.433.505 άτομα.

Η διαίρεση Ντάκα οριοθετείται από τη διαίρεση Μίμενσινγκ στα βόρεια, τη διαίρεση Μπαρισάλ στα νότια, τη διαίρεση Τσιταγκόνγκ στα ανατολικά και νοτιοανατολικά, τη διαίρεση Σιλχέτ στα βορειοανατολικά, τη διαίρεση Ρατζσάχι στα δυτικά και τη διαίρεση Χούλνα στα νοτιοδυτικά.
Χρίστος Ορφανίδης

Ο Χρίστος Ορφανίδης είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Λάρνακας εκλεγμένος με το ΔΗΚΟ.
Θεόδωρος Βγενόπουλος

Ο Θεόδωρος Βγενόπουλος (Πάτρα, 1928 - Αθήνα, 25 Ιουλίου 2011) ήταν Έλληνας δικηγόρος. Διετέλεσε νομάρχης στη Ζάκυνθο, Πρέβεζα, Καστοριά, Λευκάδα και Αθήνα.
Νικόλ Πασινιάν

Ο Νικόλ Πασινιάν ("Նիկոլ Վովայի Փաշինյան", 1975-) είναι Αρμένιος πολιτικός, πρωθυπουργός της ασιατικής χώρας από τις 8 Μαΐου 2018 (υπηρεσιακός από τις 16 Οκτωβρίου 2018). Πρώην δημοσιογράφος και εκδότης, ήταν ηγετικό στέλεχος του Αρμενικού Εθνικού Κογκρέσου και εξελέγη βουλευτής το 2012. Ηγήθηκε της επανάστασης του Απριλίου του 2018, η οποία είχε ως αποτέλεσμα να εξαναγκαστεί σε παραίτηση ο πρωθυπουργός Σερζ Σαρκισιάν.
Χαράλαμπος Θεοπέμπτου

Ο Χαράλαμπος Θεοπέμπτου είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Λευκωσίας εκλεγμένος με το Κίνημα Οικολόγων-Συνεργασία Πολιτών. Επιπλέον, από το 2020 είναι πρόεδρος του Κινήματος Οικολόγων-Συνεργασία Πολιτών.
Ελισάβετ, Δούκισσα της Βαυαρίας

Η Ελισάβετ, Δούκισσα της Βαυαρίας ("Elisabeth, Herzogin von Bayern", 31 Δεκεμβρίου 1940 -) είναι η σύζυγος του Πρίγκιπα Μαξιμιλιανού, Δούκα της Βαυαρίας.
Φιλμ Ζαπρούντερ

Το Φιλμ Ζαπρούντερ (αγγλικά:"Zapruder film") είναι ερασιτεχνικό φιλμ διάρκειας 26,6 δευτερολέπτων και 486 έγχρωμων καρέ χωρίς ήχο, που καταγράφει την στιγμή δολοφονίας του Αμερικανού προέδρου Τζον Φ. Κένεντι, που συνέβη στις 22 Νοεμβρίου 1963, στο Ντάλας του Τέξας των Η.Π.Α. Το φιλμ πήρε το όνομα του από τον Αβραάμ Ζαπρούντερ, έναν Ρώσοεβραίο μετανάστη, που στεκόταν στην Ελμ Στριτ με μια μικρή κάμερα με σκοπό να βιντεοσκοπήσει την επίσκεψη του Αμερικανού προέδρου στο Ντάλας.

Το φιλμ του Ζαπρούντερ κατέληξε να γίνει ένα από τα μεγαλύτερης αξίας ντοκουμέντα στην αμερικανική ιστορία. Σήμερα το αυθεντικό φιλμ έχει περάσει στην ιδιοκτησία των Εθνικών Αρχείων των Ήνωμενων Πολιτειών και φυλάσσεται σε ειδικό δοχείο για τη διατήρησή του. Η οικογένεια Ζαπρούντερ δώρισε τον Δεκέμβριο του 1999 τα δύο αντίγραφα του φιλμ που κατείχε στο Μουσείο Sixth Floor του Ντάλας, το οποίο κάθε χρόνο διοργανώνει μεταξύ 17 και 24 Νοεμβρίου έναν περιορισμένο αριθμό προβολών.

Το 1994 η βιβλιοθήκη του Αμερικανικού Κογκρέσου το χαρακτήρισε αισθητικά, πολιτισμικά και ιστορικά σημαντικό, και το επέλεξε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Πέρασμα Βερέτσκε

μικρογραφία|250x250εσ|Άποψη της γύρω περιοχής από το Πέρασμα Βερέτσκε
μικρογραφία|250x250εσ|Μνημείο της 1100ης επετείου της Ουγγρικής κατάκτησης της λεκάνης των Καρπαθίων το 895 (φωτογραφήθηκε το 2008)
αριστερά|μικρογραφία|250x250εσ|Ο ποταμός Στρίι με το πέρασμα Βερέτσκι.
Το Πέρασμα Βερέτσκε ή Πέρασμα Βερέτσκι (ουκρανικά: Вере́цький перевал, μεταγραφή: "Veretskyy pereval", πιο επίσημα: ουκρανικά: перевал Середньоверецький, "pereval Serednioveretskyy", επίσης γνωστό ως Ворі́тський перевал, μεταγραφή: "Vorítskyy pereval", ουγγρικά: Vereckei-hágó) είναι ορεινό πέρασμα στην Ουκρανία, ένα από τα σημαντικότερα περάσματα των Εσωτερικών Ανατολικών Καρπαθίων Ορέων.
Διαίρεση Μπαρισάλ

μικρογραφία|Χάρτης της διαίρεσης Μπαρισάλ
μικρογραφία|Χάρτης των επαρχιών της διαίρεσης Μπαρισάλ
Η Διαίρεση Μπαρισάλ (বরিশাল বিভাগ "Μπορισάλ βιμπάγκ") είναι μια από τις οκτώ διαιρέσεις του Μπαγκλαντές. Βρίσκεται στο νοτιοκεντρικό τμήμα της χώρας, έχει έκταση 13.644,85 τετραγωνικών χιλιομέτρων και πληθυσμό 8.325.666 κατοίκων στην Απογραφή του 2011. Συνορεύει με την διαίρεση Ντάκα στα βόρεια, βρέχεται από τον Κόλπο της Βεγγάλης στα νότια, συνορεύει με την διαίρεση Τσιταγκόνγκ στα ανατολικά και με την Διαίρεση Χούλνα στα δυτικά. Η περιφερειακή πρωτεύουσα, το Μπαρισάλ, βρίσκεται στο δέλτα του ποταμού Γάγγη (Πάντμα). Η διαίρεση διασχίζεται από πολλά ποτάμια, και είναι γνωστή επίσης με το παρατσούκλι "Νταν-Νόντι-Χαλ, Έι τινέ Μπορισάλ" (βεγγαλικά: দন-নদী-হল, এই তিনে বরিশাল, το ρύζι, τα ποτάμια και το κανάλι έχτισαν το Μπαρισάλ).
Θέμης Αδαμαντίδης

Ο Θέμης Αδαμαντίδης (Καισαριανή Αττικής, 28 Σεπτεμβρίου 1957) (πραγματικό όνομα: Ευθύμιος Αδαμαντίου) είναι Έλληνας τραγουδιστής του λαϊκού και ελαφρολαϊκού ρεπερτορίου.
Διακήρυξη της Κρατικής Κυριαρχίας του Μπασκορτοστάν

Η Διακήρυξη της Κρατικής Κυριαρχίας του Μπασκορτοστάν ήταν ένα έγγραφο που δήλωνε την πολιτική και οικονομική αυτονομία της Μπασκιρικής Αυτόνομης Σοβιετικής Σοσιαλιστικής Δημοκρατίας από τη Σοβιετική Ένωση. Η Διακήρυξη εγκρίθηκε στις 11 Οκτωβρίου 1990 κατά την τρίτη σύνοδο του Ανώτατου Σοβιέτ της Μπασκιρικής ΑΣΣΔ. Η πρώην Μπασκιρικής ΑΣΣΔ είναι η σημερινή Δημοκρατία του Μπασκορτοστάν, ομοσπονδιακό υποκείμενο της Ρωσίας.
Ζεκί Βελιντί Τογκάν

Ο Ζεκί Βελιντί Τογκάν (1890-1970, μπασκιρικά: Әхмәтзәки Әхмәтшаһ улы Вәлидов, μεταγραφή: Äxmätzäki Äxmätşah ulı Wälidov, μπασκιρικά αραβικά: ﺋﻪحمەتزەكى ئەجمەتشاه ئولئ وەلىدﯘو, ρωσικά: Ахмет-Заки Ахметшахович Валидов, "Ahmet-Zaki Ahmetšachovič Validov", μερικές φορές γράφεται ως Βαλίντι) ήταν τούρκος ιστορικός, τουρκολόγος, και ηγέτης του μπασκιρικού επαναστατικού και απελευθερωτικού κινήματος.
Νταν Κούπερ

Νταν Κούπερ (αγγλικά: Dan B. Cooper) είναι το όνομα που χρησιμοποιείται ευρέως για την αναφορά σε έναν άντρα, μη εξακριβωμένης ταυτότητας έως και σήμερα, που πραγματοποίησε αεροπειρατεία σε ένα Boeing 727 που εκτελούσε την πτήση 305, μεταξύ του Πόρτλαντ και του Σιάτλ των Η.Π.Α στις 24 Νοεμβρίου 1971. Ο αεροπειρατής κατάφερε και πήρε 200.000 δολάρια και στην συνέχεια εξαφανίστηκε, πηδώντας από το αεροπλάνο με αλεξίπτωτο. 

Η "υπόθεση Νταν Κούπερ" είναι ένα από τα μεγαλύτερα μυστήρια αεροπειρατείας στην παγκόσμια ιστορία.
Κύπελλο Γ΄ κατηγορίας και Επίλεκτης κατηγορίας ΣΤΟΚ 2017-18

Το Κύπελλο Γ΄ κατηγορίας και Επίλεκτης κατηγορίας ΣΤΟΚ 2017-18 ήταν η 10η έκδοση του Κυπέλλου Γ΄ κατηγορίας και Επίλεκτης κατηγορίας ΣΤΟΚ. Το κύπελλο κατέκτησε ο Ονήσιλος Σωτήρας 2014 για πρώτη φορά στην ιστορία του.
Μάικλ Μάρτιν

Ο Μάικλ Μάρτιν (Michael Martin) (Φεβρουάριος 3, 1932 – Μάιος 27, 2015) ήταν Αμερικανός φιλόσοφος και καθηγητής στο Πανεπιστήμιο της Βοστώνης. Ο Μάρτιν ειδικεύτηκε στη φιλοσοφία της θρησκείας, αν και εργάστηκε σε πεδία όπως τη φιλοσοφία του νόμου, της επιστήμης ή της κοινωνικής επιστήμης. Πέθανε αιφνιδίως στις 27 Μαΐου 2015, σε ηλικία 83 ετών.
Διαίρεση Τσιταγκόνγκ

μικρογραφία|Χάρτης της διαίρεσης Τσιταγκόνγκ
μικρογραφία|Χάρτης των επαρχιών της διαίρεσης Τσιταγκόνγκ
Η Διαίρεση Τσιταγκόνγκ, επίσημα γνωστή ως Διαίρεση Τσατογκράμ, είναι μια από τις οκτώ διαιρέσεις του Μπανγκλαντές. Είναι η μεγαλύτερη διαίρεση από τις οκτώ της χώρας. Καλύπτει τις νοτιοανατολικότερες περιοχές της χώρας, με συνολική έκταση 33.771,18 τ.χλμ. και είχε πληθυσμό 28.423.019 κατοίκων στην απογραφή του 2011. Η διαίρεση Τσιταγκόνγκ περιλαμβάνει την ηπειρωτική επαρχία Τσιταγκόνγκ και τις γειτονικές Λοφώδεις Διαδρομές της Τσιταγκόνγκ.

Η διαίρεση Τσιταγκόνγκ συμπεριλαμβάνει το Κοξσμπαζάρ, το οποίο περιέχει μια από τις μεγαλύτερες φυσικές παραλίες στο κόσμο, καθώς και τη Νήσο του Αγίου Μαρτίνου, τον μοναδικό κοραλλιογενή ύφαλο του Μπανγκλαντές.
Γουλιελμίτης

Γουλιελμίτης (αγγλικά: "Williamite") ονομαζόταν ο οποιοσδοίποτε υποστηρικτής του βασιλιά Γουλιέλμου Β΄ της Αγγλίας, ο οποίος εκθρόνισε τον βασιλιά Ιάκωβο Β΄ στην Ένδοξη Επανάσταση. Ο Γουλιέλμος, ο ηγέτης της Ολλανδικής Δημοκρατίας, αντικατέστησε τον Ιάκωβο με την υποστήριξη των Άγγλων Ουίγων. Ένας από τους στόχους του Γουλιέλμου ήταν να εξασφαλίσει την είσοδο της Αγγλίας στο Σύνδεσμο του Άουγκσμπουργκ εναντίον της Γαλλίας στον εννεαετή πόλεμο. Για τους Γουλιελμίτες στην Αγγλία, τη Σκωτία και την Ιρλανδία, ο Γουλιέλμος θεωρήθηκε ως εγγυητής της αστικής και θρησκευτικής ελευθερίας και της προτεσταντικής μοναρχίας κατά του καθολικού απολυταρχισμού.

Ο όρος «Γουλιελμίτης» χρησιμοποιείται επίσης συνηθισμένα για να αναφερθεί στον πολυεθνικό στρατό του Γουλιέλμου στην Ιρλανδία κατά τη διάρκεια του γουλιελμιτικού πολέμου στην Ιρλανδία, 1689–91. Στην ίδια την Ιρλανδία, ο Γουλιέλμος υποστηρίχθηκε πρωτίστως από τους Προτεστάντες και πολεμήθηκε από τους ιθαγενείς Καθολικούς Ιακωβίτες που υποστήριζαν τον Ιάκωβο. Μόλις ο Ιάκωβος Β΄ ανήλθε στο θρόνο το 1685, διέταξε τον αντιβασιλέα Ρίτσαρντ Τάλμποτ, Κόμη του Τιρκόνελ να αντικαταστήσει τους Προτεστάντες με Καθολικούς στην κυβέρνηση. Οι Προτεστάντες απομακρύνθηκαν από το Βασιλικό Ιρλανδικό Στρατό και αντικαταστάθηκαν από καθολικούς αξιωματικούς και στρατιώτες. Η Ιρλανδική Πολιτοφυλακή αφοπλίστηκε και τα όπλα της δόθηκαν στους Καθολικούς. Απαντώντας το 1689, οι Ιρλανδοί Προτεστάντες σχημάτισαν το δικό τους Στρατό του Βορρά, ανακήρυξαν τον Γουλιέλμο της Οράγγης βασιλιά και άρχισαν να καταλαμβάνουν οχυρά γύρω από το Κορκ και ιδιαίτερα στο Όλστερ. Ωστόσο, ο Ιακωβιτικός Ιρλανδικός Στρατός κατάφερε να αποκαταστήσει τον έλεγχο του Μπάντον και να οδηγήσει το Στρατό του Βορρά κατά τη διάρκεια της διάσπασης του Ντρομόρ. Πριν από πολύ καιρό μόνο το Ντέρι και το Ενσκίλεν είχαν παραμείνει ακόμα.

Μετά από αυτές τις πρώτες αποτυχίες, οι δυνάμεις των Γουλιελμιτών πέτυχαν μια σειρά νικών κατά τη διάρκεια του πολέμου υπερασπιζόμενες το Ντέρι και καταλαμβάνοντας το Κάρικφεργκους το 1689. Οι επακόλουθες μάχες, η μάχη του Μπόιν και η μάχη του Όγκριμ, οδήγησαν σε μια αποφασιστική νίκη στο Λίμερικ το 1691. Ο ίδιος ο Γουλιέλμος στο Μπόιν το 1690, το οποίο ήταν ευρέως μνημονευμένο σε έργα ζωγραφικής όπως το "The Battle of the Boyne" του Μπέντζαμιν Γουεστ. Ακόμη απεικονίζεται στην εικονογραφία του Τάγματος της Οράγγης, το όνομα του οποίου προέρχεται από τη δυναστεία του Γουλιέλμου, τον οίκο της Οράγγης Νασσάου.

Ο όρος «Γουλιελμιτικός» εφαρμόζεται μερικές φορές στην αρχιτεκτονική του εξοχικού σπιτιού του Λέιτ Στιούαρτ που χτίστηκε το 1690–1710 στη συντηρητική κλασσική αγγλική παράδοση που είχε δημιουργηθεί υπό τον Κάρολο Β΄ από τους Χιουζ Μέι και Σερ Κρίστοφερ Ρεν, από τους οποίους ο Μπέλτον Χάουζ, Λίνκολνσαϊρ και, προηγουμένος ο Στόουκ Έντιθ, Χέρεφορντσαϊρ είναι τυπικά παραδείγματα. Αυτά τα συμπαγή σπίτια δεν ταιριάζουν εύκολα στις συμβάσεις αγγλικής μπαρόκ αρχιτεκτονικής.

Το «Γουλιελμιτικό Μωβ Άστρο» αποτελεί μέρος της σημαίας του Τάγματος της Οράγγης στη Βόρεια Ιρλανδία.
Τζορτζ Σμιθ

Ο Τζορτζ Σμιθ (George Hamilton Smith) (γεννημένος 10 Φεβρουαρίου 1949, στην Ιαπωνία) είναι Αμερικανός συγγραφέας, εκδότης, παιδαγωγός και ρήτορας, γνωστός για τα έργα του σχετικά με τον αθεϊσμό και τον λιμπερταριανισμό.
Ουαλίντ αλ-Χουσεϊνί

Ο Ουαλίντ αλ-Χουσεϊνί ή Ουαλίντ Χουσεΐν () είναι Παλαιστίνιος δοκιμιογράφος, συγγραφέας και μπλόγκερ. Τον Οκτώβριο του 2010, η Παλαιστινιακή Αρχή προχώρησε στην σύλληψή του λόγω φερόμενης βλασφημίας κατά του Ισλάμ τόσο στο Facebook, όσο και σε προσωπικές αναρτήσεις του σε μπλογκ. Η σύλληψή του έτυχε προσοχής σε διεθνές επίπεδο.

Η εφημερίδα «The New York Times» ανέφερε πως "η υπόθεση έχει τραβήξει την προσοχή σε ευαίσθητα ζητήματα, όπως η ελευθερία έκφρασης στην Παλαιστινιακή Αρχή, για την οποία η εξύβριση της θρησκείας θεωρείται ως παράνομη, καθώς και στην πολιτισμική σύγκρουση μεταξύ μιας συντηρητικής κοινωνίας και του Ίντερνετ."
Γουλιελμιτικός Πόλεμος στην Ιρλανδία

Ο Γουλιελμιτικός Πόλεμος στην Ιρλανδία (1688-1691, ιρλανδικά: "Cogadh an Dá Rí", κυριολεκτικά: "πόλεμος των δύο βασιλέων") ήταν σύγκρουση μεταξύ Ιακωβιτών (υποστηρικτών του Καθολικού βασιλιά Ιακώβου Β΄ της Αγγλίας και της Ιρλανδίας, Ζ΄ της Σκωτίας) και Γουλιελμιτών (υποστηρικτών του Ολλανδού Προτεστάντη πρίγκιπα Γουλιέλμου της Οράγγης) για το θρόνο του Βασιλείου της Αγγλίας, του Βασιλείου της Σκωτίας και του Βασιλείου της Ιρλανδίας.

Η αιτία του πολέμου ήταν η εκθρόνιση του Ιακώβου, βασιλιά των Τριών Βασιλείων, στην «Ένδοξη Επανάσταση» του 1688. Ο Ιάκωβος υποστηρίχθηκε από τους κυρίως Καθολικούς «Ιακωβίτες» στην Ιρλανδία και ήλπιζε ότι θα μπορέσει να χρησιμοποιήσει τη χώρα ως βάση για την ανάκτηση του θρόνου των Τριών Βασιλείων. Του δόθηκε στρατιωτική υποστήριξη από τη Γαλλία προς το σκοπό αυτό. Για τον λόγο αυτό, ο πόλεμος έγινε μέρος μιας ευρύτερης ευρωπαϊκής σύγκρουσης γνωστής ως «Εννεαετής Πόλεμος». Μερικοί Προτεστάντες της καθιερωμένης Εκκλησίας της Ιρλανδίας πολέμησαν επίσης στο πλευρό του βασιλιά Ιακώβου.

Ο Ιάκωβος στην Ιρλανδία ήρθε σε ρήξη με τους κυρίως Προτεστάντες «Γουλιελμίτες», οι οποίοι ήταν συγκεντρωμένοι στο βόρειο τμήμα της χώρας. Ο Γουλιέλμος κατέφτασε με μια πολυεθνική δύναμη στην Ιρλανδία, αποτελούμενη από αγγλικά, σκωτικά, ολλανδικά, δανικά και άλλα στρατεύματα, για να κάμψει την αντίσταση των Ιακωβιτών. Ο Ιάκωβος έφυγε από την Ιρλανδία μετά από μια αντίστροφη πορεία στη μάχη του Μπόιν το 1690 και οι Ιρλανδοί Ιακωβίτες τελικά ηττήθηκαν μετά τη μάχη του Όγκριμ το 1691.

Ο Γουλιέλμος νίκησε τον ιακωβιτισμό στην Ιρλανδία και οι επακόλουθες εξεγέρσεις των Ιακωβιτών περιορίστηκαν στη Σκωτία και την Αγγλία. Ωστόσο, ο πόλεμος επρόκειτο να έχει διαρκή επίδραση στην Ιρλανδία, επιβεβαιώνοντας τη βρετανική και προτεσταντική κυριαρχία στη χώρα για πάνω από δύο αιώνες. Η εικονική γουλιελμιτική νίκη στην πολιορκία του Ντέρι και στη μάχη του Μπόιν εξακολουθούν να γιορτάζονται από τους (κυρίως Προτεστάντες του Όλστερ) Ενωτικούς στην Ιρλανδία σήμερα.
Λίμνη Αμάρα

Η Λίμνη Αμάρα () είναι μια λίμνη αλμυρού νερού που βρίσκεται στο δρόμο Σλομποζία - Μπουζάου κοντά στην Αμάρα στην Κομητεία Ιαλομίτσα της Ρουμανίας.
αριστερά|μικρογραφία|Φωτογραφία της λίμνης Αμάρα, τραβηγμένη κατά την διάρκεια της δεκαετίας του 1930-1940.
Η λίμνη έχει επιφάνεια 132 εκταρίων, υδάτινο όγκο 2.600.000 κυβικών μέτρων, μήκος 4 χιλιομέτρων και πλάτος ανάμεσα σε 200 και 800 μέτρα ενώ το μέγιστο βάθος της είναι 3 μέτρα. Η λίμνη βρίσκεται σε βύθισμα καθώς δεν υπάρχει καμία σύνδεση με τον ποταμό Ιαλομίτσα. Λόγω της έλλειψης ετήσιας σταθερής παροχής γλυκού νερού και λόγω της διαδικασίας εξάτμισης που προκαλείται από το ξηρό κλίμα, η συγκέντρωση των αλάτων στο λίμνη είναι αρκετά υψηλή. Το υπέρτονο νερό είναι πλούσιο σε θειικά άλατα, διττανθρακικό οξύ, χλωρίδια, ιωδιούχα, βρωμίδια και άλατα μαγνησίου, το οποίο οδήγησε στο σχηματισμό μιας θεραπευτικής λάσπης που χρησιμοποιείται για τη θεραπεία διαφόρων ασθενειών. Η γενική μεταλλική συγκέντρωση του νερού είναι περίπου 9.8 γραμμάρια ανά λίτρο. Η λάσπη της λίμνης αποτελείται από 39% οργανικών ουσιών, 41% ανόργανων ουσιών και 20% νερού. Το πάχος της στρώσης ιλύος είναι 30 με 60 εκατοστά. Η λάσπη είναι συνιστάται για τα άτομα με παθήσεις του κινητικού συστήματος, γυναικολογικές παθήσεις (ειδικά τη στειρότητα) και ασθένεις δερμάτωσης όλων των ειδών. Η λάσπη δεν συνιστάται σε άτομα με καρδιαγγειακές παθήσεις, νόσο του Γκρέιβς, άσθμα ή λοιμώδη νοσήματα.

Στην λίμνη Αμάρα απαντώνται διάφορα είδη θηλαστικών: 10 είδη πουλιών απαιτούν διατήρηση: ο μικρός ερωδιός, ο γκρι ερωδιός, ο λευκοπελαργός, ο καλοκαιριάτικος κύκνος και άλλα), 30 είδη πουλιών απαιτούν αυστηρή προστασία και 14 είδη πτηνών είναι κοινοτικού ενδιαφέροντος.

Το Θέρετρο Αμάρα βρίσκεται στις ακτές της λίμνης και έχει περίπου 2.000 θέσεις στέγασης σε τρία ξενοδοχεία. Με 507 δωμάτια, το ξενοδοχείο Λεμπάντα είναι το μεγαλύτερο στην περιοχή και ένα από τα μεγαλύτερα ξενοδοχεία της χώρας.
Έμπερμπαχ

Το Έμπερμπαχ (γερμ. "Eberbach", νότια φραγκονικά "Ewwerbach") είναι μικρή πόλη της Γερμανίας, στη βόρεια Βάδη-Βυρτεμβέργη, σε απόσταση 32 χιλιόμετρα ανατολικά της Χαϊδελβέργης. Ανήκει στο διαμέρισμα ("Landkreis") Ρήνου-Νέκαρ. Ο πληθυσμός της το 2015 ήταν 14.751 κάτοικοι.
Γαλλικό Λαϊκό κόμμα

Το Γαλλικό Λαϊκό κόμμα (γαλλικά, Parti Populaire Français), (αγγλικά, French Popular Party) (συντ.PPF) ήταν ένα Γαλλικό φασιστικό και αντισημιτικό πολιτικό κόμμα υπό την ηγεσία του Ζακ Ντοριό πριν και κατά τη διάρκεια του Β Παγκοσμίου Πολέμου. Θεωρείται γενικά ως το κόμμα της Γαλλίας που συνεργάστηκε περισσότερο με τις Γερμανικές αρχές κατοχής κατά την διάρκεια του καθεστώτος του Βισύ.